-Կատարում եմ Կոմիտասի գործերը, ազգային, հոգևոր երաժշտություն, ազգագրական, ժողովրդական, ռազմահայրենասիրական ստեղծագործություններ: Ինչպես ասել է Կոմիտասը. «Հոգևոր երաժշտությունը և ազգային երաժշտությունը նույն ակունքներից են բխում»: Ես երկուսն էլ հնչեցնում եմ. դրա զինվորն եմ, այդ երգի ջատագովն եմ, դա հանապազօրյա հացի և ազգի հավերժացման գաղտնիքն է, բանալին է, որը ես գտել ու տեսել եմ: Այդ երգերի հզորությունն ու ազդեցիկությունը զգում եմ ոչ միայն հայ, այլև օտարազգի երաժշտասերի համար երգելիս: Կոմիտաս կատարելիս դահլիճում ներկա օտարազգի հանդիսատեսի 80 տոկոս-ն այնպես է զմայլվում այդ երաժշտությամբ, ինչպես կհիանար՝ ադամանդյա քար տեսնելով: Կոմիտասի գործերը բազմաշերտ են, տարբեր նրբերանգներով և վաղուց համաշխարհային արժեք ունեն: